

                     Materská škola, Školská 365, Zemplínske Hradište

                                      

                                                     ZÁPISNICA     
                                                                                                                                                             z pedagogickej rady konanej dňa : 31.08.2026


Prítomní: (viď. prezenčná listina)


Program:

1. Pedagogicko-organizačné pokyny.
2. Prerokovanie Školského vzdelávacieho programu.
3. Prerokovanie Školského poriadku .
4. Prerokovanie Plánu vnútroškolskej kontroly.
5. Prerokovanie Plánu hospitačnej činnosti.
6. Prerokovanie  Plánu profesijného rozvoja.
7. Tematické plány.
8. Diskusia – evalvácia výchovno-vzdelávacej činnosti za uplynulý školský rok, pracovná doba, pracovné povinnosti, rozdelenie úloh, návrhy na zlepšenie práce.
9. Prijaté uznesenia.


1. Pedagogicko-organizačné pokyny riaditeľka materskej školy rozpracovala na podmienky materskej školy a týkajú sa týchto oblastí:
- povinné predprimárne vzdelávanie –adaptovať ciele a  obsah výchovy a vzdelávania na základe potrieb detí
- podporovanie počiatočnej čitateľskej gramotnosti
- sociálna a finančná gramotnosť
- rozvíjanie pohybových zručností 
- grafomotorické zručnosti
- digitálne technológie 
- ľudové tradície
- logopedická starostlivosť
- východiská plánovania výchovnovzdelávacej činnosti: 
· výchovno-vzdelávacia činnosť je plánovaná týždenne vzhľadom na špecifiká práce v MŠ s celodennou formou výchovy a vzdelávania
· plán V-V činnosti je chápaný ako súčasť prípravy na výchovno - vzdelávaciu činnosť
· plán V-V činnosti vypracúvajú učiteľky, pričom stratégie si vypracúvajú  individuálne obidve učiteľky 
· učiteľky vychádzajú pri plánovaní z poznania aktuálnej vývinovej úrovne detí 
· učiteľka plánuje systematickým spôsobom od menej náročných požiadaviek na dieťa k náročnejším
· učiteľka zohľadňuje aktuálnu situáciu, sama rozhoduje na základe formulácie konkrétneho výkonového štandardu, či k jeho dosiahnutiu smeruje priebežne vytvorením príležitostí prostredníctvom prirodzených každodenných socializačných situácii v rámci ďalšieho časového obdobia alebo ich plánovať a realizovať v konkrétnych cielených vzdelávacích aktivitách
· učiteľka samostatne volí vhodné metódy, stratégie, formy a prostriedky pre svoju výchovno-vzdelávaciu činnosť
· jednotlivé témy je možné podľa potreby učiteliek danej triedy vylúčiť, prípadne akokoľvek zmeniť ich poradie, pri zápisoch  do triednej knihy sa postupuje podľa informatívneho materiálu. 


2. V tomto bode bol prerokovaný Školský vzdelávací program, bol vytvorený nový ŠkVP, ktorý obsahuje už aj dve nové kapitoly:

· Systém podpory detí v súlade s princípmi inkluzívneho vzdelávania
· Stratégia digitálnej transformácie vzdelávania

3.  V tomto školskom roku nadobudne platnosť nový Školský poriadok, v ktorom sú zapracované:

· nové kritéria ospravedlňovania detí
· Štandardy dodržiavania zákazu segregácie vo výchove a vzdelávaní

4. Plán vnútroškolskej kontroly vychádza z analýzy za predchádzajúci školský rok, v ktorej riaditeľka MŠ konkrétne pomenovala klady a nedostatky. Obidve učiteľky spoločne prijali opatrenia na odstránenie nedostatkov.

5. Prerokovali sa ciele smerom k deťom a k učiteľke, ktoré sa budú sledovať počas jednotlivých hospitácií. Tieto ciele boli vyvodené z evalvácie výchovno-vzdelávacích výsledkov za uplynulý školský rok , z diagnostiky detí a z konkrétnych skúseností obidvoch učiteliek.

6. Plán profesijného rozvoja na školský rok 2026/2027 bude zohľadňovať požiadavku vzdelávania učiteliek v oblasti  inkluzívneho vzdelávania, digitalizácie a desegregácie  vo výchove a vzdelávaní.

7. Naďalej sa bude v tomto školskom roku prevádzať výchovno-vzdelávacia činnosť podľa týždenných tém, ktoré je potrebné nanovo vypracovať. Vzdelávacie štandardy sa budú prispôsobovať  aktuálnej vývinovej úrovni jednotlivých detí, ich rozvojovej úrovni a individuálnych osobitostí.


8. V diskusii sa vyjadrila učiteľka k spôsobu a štýlu vypracovania týždenných tém a k tomu, ako štylizovať jednotlivé výchovno-vzdelávacie ciele ku konkrétnym činnostiam, ako nenásilne zapracovať do jednotlivých tém princípy inklúzie, digitalizácie a desegregácie.  


9. Prijaté opatrenia:

a) Výchovno-vzdelávaciu činnosť prevádzať v súlade so ŠVP a s ŠkVP.
T: stály
Z: obidve učiteľky

 
b) Riadiť sa pedagogicko-organizačnými pokynmi na šk. rok 2026/2027.
T: stály
Z: obidve učiteľky

c) Oboznámiť zamestnancov a zákonných zástupcov detí so Školským poriadkom, priebežne ho dodržiavať 
T: stály
Z: riaditeľka MŠ

                            				                                                                         
						

          d) Dôkladne preštudovať nové dodatky ku Školskému vzdelávaciemu programu  

	T: september 2026
                                                                                   Z: obidve učiteľky 

e) Ciele k deťom a k učiteľke v hospitačnej činnosti plánovať na základe evalvácie za minulý školský rok. 

 T: školský rok 2026/2027
 Z: riaditeľka MŠ                                                                               






f)  Obsah aktualizačného vzdelávania zamerať na inkluzívnu výchovu a vzdelávanie a digitalizáciu vo výchovno-vzdelávacej činnosti.
T: školský rok 2026/2027
Z: riaditeľka MŠ 




Vypracovala: 
Overila:


V Zemplínskom Hradišti 31.08.2026









